**NACRT ODLUKE**

 o socijalnoj skrbi na području Općine Jasenovac

Na temelju članka 289. stavka 7. Zakona o socijalnoj skrbi (˝Narodne novine˝ broj 18/22 i 46/22) i članka 34. Statuta Općine Jasenovac (Službeni glasnik, broj 17/21), Općinsko vijeće Općine Jasenovac na \_\_. sjednici održanoj \_\_\_\_\_2023. godine, donosi

**O D L U K U**

 **o socijalnoj skrbi na području općine Jasenovac**

**I. UVODNE ODREDBE**

**Članak 1.**

Odlukom o socijalnoj skrbi na području općine Jasenovac (u daljnjem tekstu: Odluka) utvrđuju se prava iz socijalne skrbi koje osigurava Općina Jasenovac (u daljnjem tekstu: Općina), korisnici socijalne skrbi, oblici pomoći u sustavu socijalne skrbi Općine Jasenovac, rad za opće dobro te nadležnost i postupak ostvarivanja tih prava.

 **Članak 2.**

Izrazi koji se koriste u ovoj Odluci, a imaju rodno značenje, odnose se jednako na muški i žensji rod.

 **Članak 3.**

Sredstva za ostvarivanje pomoći propisanih Zakonom o socijalnoj skrbi (u daljnjem tekstu: Zakon) osiguravaju se u proračunu Općine Jasenovac, a sredstva za druge pomoći utvrđene ovom Odlukom osiguravaju se sukladno proračunskim mogućnostima Općine Jasenovac za tekuću godinu.

**II. KORISNICI SOCIJALNE SKRBI**

**Članak 4.**

Korisnik socijalne skrbi (u daljnjem tekstu:korisnik) je:

1. osoba koja ostvaruje pravo na naknadu za troškove stanovanja temeljem odredbi

 Zakona,

1. osoba koja ima važeće rješenje nadležnog Centra za socijalnu skrb o ostvarivanju

prava na zajamčenu minimalnu naknadu,

1. za ostvarivanje ostalih pomoći utvrđenih ovom Odlukom – hrvatski državljanin sa prebivalištem ili boravištem na području Općine Jasenovac, a iznimno za ostvarivanje prava na jednokratnu pomoć korisnik može biti hrvatski državljanin koji nema prebivalište i boravište na području Općine Jasenovac, uz ispunjenje ostalih uvjeta propisanih ovom Odlukom

**III. OBLICI POMOĆI SOCIJALNE SKRBI, UVJETI I NAČIN OSTVARIVANJA**

**Članak 5.**

**Pomoći po ovoj Odluci su:**

1. Naknada za troškove stanovanja
2. Jednokratna novčana pomoć
3. Jednokratna novčana naknada za novorođenče
4. Sufinanciranje troškova boravka djece u vrtiću
5. Financiranje nabavke drugih obveznih nastavnih materijala za učenike Osnovne škole
6. Sufinanciranje troškova smještaja učenika srednjih škola u učeničkim domovima
7. Sufinanciranje troškova edukativnog programa djece s teškoćama u razvoju
8. Novčana pomoć za umirovljenike (božićnica)
9. Pomoć za podmirenje pogrebnih troškova
10. Troškovi prijevoza na obdukciju
11. Ostale pomoći

Pomoći iz stavka 1. točke 1. ovog članka utvrđene su sukladno Zakonu.

Pomoć i visina pomoći iz stavka 1. točke 2.-11. ovog članka ostvarivati će se sukladno proračunskim mogućnostima Općine Jasenovac.

Osim pomoći iz stavka 1. ovog članka, posebnim odlukama i programima Općinskog načelnika Općine Jasenovac (u daljnjem tekstu: Općinski načelnik) mogu se urediti i drugi oblici pomoći u području socijalne skrbi.

1. NAKNADA ZA TROŠKOVE STANOVANJA

**Članak 6.**

Pravo na naknadu za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Troškovi stanovanja odnose se na:

* najamninu
* komunalne naknade
* troškove grijanja
* vodne usluge te
* troškove koji su nastali zbog radova na povećanju energetske učinkovitosti zgrada.

**Članak 7.**

Pravo na naknadu za troškove stanovanja priznaje se u visini od najmanje **30 %** iznosa zajamčene minimalne naknade priznate samcu odnosno kućanstvu. Ako su troškovi stanovanja manji od 30 % iznosa zajamčene minimalne naknade, pravo na naknadu za troškove stanovanja priznaje se u iznosu stvarnih troškova stanovanja. Općina može naknadu za troškove stanovanja djelomično ili u potpunosti podmiriti izravno u ime i za račun korisnika zajamčene minimalne naknade.

Rješenje o priznavanju prava na naknadu za troškove stanovanja donosi Jedinstveni upravni odjel Općine Jasenovac.

Troškovi stanovanja priznati će se za tekući mjesec ukoliko u trenutku podnošenja zahtjeva tijekom mjeseca u kojem stranka podnosi zahtjev ima Rješenje Centra za socijalnu skrb o zajamčenoj naknadi za cijeli mjesev, uz ispunjavanje ostalih uvjeta propisanih ovom Odlukom.

**Članak 8.**

Dio troškova stanovanja koji se odnosi na troškove ogrjeva korisnika koji se griju na drva osigurava se iz sredstava državnog proračuna.

**Članak 9.**

Za ostvarivanje prava na naknadu za troškove stanovanja, korisnik je dužan Jedinstvenom upravnom odjelu dostaviti zahtjev za ostvarivanje prava na naknadu za troškove stanovanja uz koju je potrebno priložiti presliku rješenja kojim je korisniku odobrena zajamčena minimalna naknada te odgovarajući dokaz o postojanju obveze plaćanja troškova stanovanja.

**Članak 10.**

Pravo na naknadu za troškove stanovanja priznaje se od dana podnošenja zahtjeva i isplaćuje za tekući mjesec kada je zahtjev podnesen do 15-og u mjesecu, a ako je zahtjev podnesen nakon 15-og u mjesecu od prvog dana sljedećeg mjeseca.

**Članak 11.**

Korisnik koji je ostvario pravo na naknadu za troškove stanovanja, dužan je odmah, a najkasnije u roku od osam dana prijaviti Jedinstvenom upravnom odjelu svaku promjenu koja utječe na daljnje korištenje ili opseg prava.

U slučaju promijenjenih okolnosti koje su od utjecaja na korištenje priznatog prava, povećanje ili smanjenje iznosa pomoći priznaje se s prvim danom sljedećeg mjeseca, a gubitak prava s posljednjim danom u mjesecu u kojemu je promjena nastala.

**Članak 12.**

Jedinstveni upravni odjel će po potrebi, a najmanje svakih šest mjeseci, provjeravati status korisnika zajamčene minimalne naknade te donijeti novo rješenje ako su se promijenile okolnosti o kojima ovisi ostvarivanje ili opseg priznatog prava.

**2.JEDNOKRATNA NOVČANA POMOĆ**

 **Članak 13.**

Općinski načelnik donosi odluku o dodjeli jednokratne novčane pomoći.

Jednokratna novčana pomoć se doznačava na račun podnositelja, a ako se na temelju utvrđenih okolnosti ocjeni ili se može osnovano predpostaviti da korisnik naknadu neće koristiti namjenski, ista se može uplatiti i direktno na račun određenog dobavljača, pružatelja usluga ili drugog subjekta.

Jednokratna novčana pomoć u pravilu se može odobriti samo jednom godišnje. Iznimno, jednokratna novčana pomoć u pravilu se može odobriti i višeputa godišnje istom korisniku, najviše do 663,61 eura.

Za iznose veće 663,61 eura potrebna je suglasnost Općinskog vijeća Općine Jasenovac.

Visina jednokratne novčane pomoći za svaki pojedini slučaj iz stavka 1. ovog članka, odredit će Općinski načelnik u skladu s mogućnostima općinskog proračuna.

**Članak 14.**

Jednokratna pomoć za izvanredne slučajeve je poseban oblik pomoći samcu ili kućanstvu koje se zbog nastupa izvanrednih socijalnih neprilika (npr. najamnina, komunalna naknada, električna energija,voda, odvodnja, elementarna nepogoda, nesreća, bolest, smrt, invalidnost i sl.) našlo u privremeno teškoj socijalnoj situaciji te nisu u mogućnosti djelomično ili u cijelosti zadovoljiti osnovne životne potrebe.

Jednokratna pomoć odobrava se u novcu i može se odobriti samo jednom godišnje, a u skladu s posebnom odlukom Općinskog načelnika koja se donosi po podnesenom zahtjevu.

**Članak 15.**

Jednokratna novčana pomoć se doznačava na račun podnositelja, a ako se na temelju utvrđenih okolnosti ocijeni ili se može osnovano pretpostaviti da korisnik naknadu neće koristiti namjenski, ista se može uplatiti i direktno na račun određenog dobavljača, pružatelja usluga ili drugog subjekta.

**Članak 16.**

Podnositelj zahtjeva obvezan je točno navesti za koju namjenu treba naknadu iz članka 16. ove Odluke te priložiti:

* uvjerenje o prebivalištu
* dokaz o visini prihoda za sve punoljetne članove zajedničkog kućanstva u zadnja tri mjeseca prije podnošenja zahtjeva
* dokaz iz kojeg je vidljivo o kakvoj se izvanrednoj socijalnoj neprilici radi
* dokaz da podnositelj zahtjeva i članovi kućanstva nemaju u vlasništvu, suvlasništvu ili u posjedu kuću ili stan koji im ne služi za podmirenje osnovnih stambenih potreba, poslovni prostor ili kuću za odmor
* izjavu o članovima zajedničkog kućanstva

Pravo na ovu vrstu pomoći ostvaruju obitelji kojoj ukupni mjesečni prihod mjesečno domaćinstvu ne prelazi 398,16 eura , odnosno samcu ako mu ukupni mjesečni prihod ne prelazi **iznos od 265,44 eura.**

3.JEDNOKRATNA NOVČANA NAKNADA ZA NOVOROĐENČE

**Članak 17.**

Za svako novorođeno dijete, roditelju će se dodijeliti novčana naknada, kao pomoć za nabavu opreme za novorođenče.

Pravo na jednokratnu novčanu naknadu ostvaruju roditelji/samohrana majka ili samohrani otac koji su državljani Republike Hrvatske s prijavljenim prebivalištem na području općine Jasenovac, u trajanju od najmanje šest mjeseci prije podnošenja zahtjeva za ostvarivanje prava na novčanu naknadu, uz uvjet da novorođeno dijete ima prijavljeno prebivalište na području Općine Jasenovac.

Posebnom odlukom Općinske načelnice utvrđuju se uvjeti i iznosi novčane naknade, a sukladno proračunskim mogućnostima Oćine Jasenovac.

Novčana pomoć za opremu novorođenog djeteta isplaćuje se jednokratno, a iznosi:

- za prvo dijete u obitelji 5.000,00 kuna

- za drugo dijete u obitelji 7.000,00 kuna

- za treće i svako naredno dijete u obitelji 10.000,00 kuna

**4.SUFINANCIRANJE TROŠKOVA BORAVKA DJECE U VRTIĆU**

**Članak 18.**

Pravo na sufinanciranje troškova boravka djece u Dječjem vrtiću, ostvaruju svi roditelji, a sukladno posebnoj Odluci Općinskog načelnika Općine Jasenovac.

Sufinanciranje troškova boravka djece u vrtiću ostvaruje se subvencijom u namirenju ekonomske cijene cjelovitog boravka djece u vrtiću.

**5.FINANCIRANJE NABAVKE DRUGIH OBVEZNIH MATERIJALA ZA UČENIKE OSNOVNE ŠKOLE**

**Članak 19.**

Financiranje nabavke drugih obveznih materijala (radnih bilježnica, atlas i sl.) ostvaruju učenici Osnovne škole, a sukladno posebnoj odluci Općinskog načelnika koja se donosi početkom svake školske godine.

**6.SUFINANCIRANJE TROŠKOVA SMJEŠTAJA UČENIKA SREDNJIH ŠKOLA U UČENIČKIM DOMOVIMA**

 **Članak 20.**

Kroz ovaj oblik pomoć školskoj djeci iz socijalno ugroženih obitelji i obiteljima sa više članova za podmirivanje troškova smještaja izvan mjesta prebivališta može se odobriti plaćanje smještaja u učeničkim i studentskim domovima putem ispostavljenog mjesečnog računa ustanove u kojoj je korisnik smješten ili utvrđivanjem mjesečnog iznosa pomoći koji će se isplaćivati na tekući račun korisnika.

Isto tako kroz ovaj oblik pomoći školskoj djeci iz socijalno ugroženih obitelji obiteljima sa više članova može se pomoći i u podmirenju nastalih neplaniranih troškova vezanih uz školovanje za koje njihovi roditelji nemaju sredstava, a u skladu s posebnom odlukom Općinskog načelnika kojom se određuju uvjeti i iznos sufinanciranja.

7. SUFINANCIRANJE TROŠKOVA EDUKATIVNOG PROGRAMA DJECE S TEŠKOĆAMA U RAZVOJU

 **Članak 21.**

Ovo pravo ostvaruje se putem Gradskog crvenog križa u Novskoj, a odnosi se na sufinanciranje troškova edukativnog programa djece s teškoćama u razvoju koji imaju prebivalište na području Općine Jasenovac (logoped).

Sredstva za ostvarivanje prava iz ovog članka osiguravaju se u Općinskom proračunu za tekuću godinu.

8.NOVČANA POMOĆ ZA UMIROVLJENIKE BOŽIĆNICA

**Članak 22.**

Novčana pomoć za umirovljenike daje se umirovljenicima slabijeg mirovinskog cenzusa koji imaju prebivalište na području općine Jasenovac.

Novčana pomoć iz stavka 1. ovog članka isplatiti će se prigodom blagdana Božića, u iznosu i pod uvjetima koje odredi Općinski načelnik posebnom odlukom, ukoliko su u proračunu za proračunsku godinu osigurana sredstva.

Dokumentacija potrebna za ostvarivanje prava na naknadu povodom blagdana Božića:

* preslika osobne iskaznica,
* preslika posljednje potvrde o primitku mirovine,
* druga dokumentacija na zahtjev Jedinstvenog upravnog odjela.

9.NAKNADA ZA PODMIRENJE POGREBNIH TROŠKOVA

 **Članak 23.**

Općina Jasenovac može podmiriti troškove ukopa za umrle osobe, koje su imale zadnje prijavljeno prebivalište na području Općine Jasenovac i to:

* za osobe koje nemaju nasljednika niti zakonskih obveznika koji su dužni snositi pogrebne troškove za umrlu osobu
* za osobe čiji su zakonski obveznici, koji su dužni snoaiti troškove pogreba umrle osobe, korisnici zajamčene minimalne naknade, utvrđene Zakonom
* za osobe koje nemaju zakonskih obveznika, a nisu bili korisnic zajamčene minimalne naknade, utvrđene Zakonom
* za osobe koje nemaju osigurano ugovoreno uzdržavanje
* za neidentificirane osobe čiji su posmrtni ostaci pronađeni na području Općine Jasenovac, bez obzira na prebivalište i za nepoznate osobe.

Općina može podmiriti samo minimalne i nužne troškove ukopa umrle osobe. Troškovi ukopa podmiruju se prema cijenama pogrebnih usluga važećim na području Općine Jasenovac. U minimalne i nužne troškove ukopa uračunavaju se i stvarni troškovi prijevoza posmrtnih ostataka umrle osobe od mjesta u kojem je umrla do mjesta u Općini u kojem je imala grobno mjesto ili u kojem će biti ukupna (sahranjena).

Ako umrla osoba ili njeni srodnici nemaju grobno mjesto u vlasništvu, Općina određuje groblje i mjesto ukopa.

Općina će troškove ukopa umrle osobe namiriti iz ostavine umrloga, a ako umrla osoba nema ostavine, Općina će troškove ukopa namiriti iz proračuna Općine.

O podmirenju troškova pogreba, postupku i načinu provedbe plaćanja istih te odobravanju izdvajanja potrebnih novčanih sredstava odlučuje Općinski načelnik posebnim zaključkom, a sukladu s mogućnostima proračuna Općine.

 **Članak 24.**

10.TROŠKOVI PRIJEVOZA NA OBDUKCIJU

Troškove prijevoza pokojnika koji se financiraju iz Proračuna Općine Jasenovac su troškovi vezani uz poslove preuzimanja i prijevoz umrle osobe ili posmrtnih ostataka od mjesta smrti do nadležne patologije ili sudske medicine, za koje nije moguće utvrditi uzrok smrti bez obdukcije.

1. **OSTALE POMOĆI**

 **Članak 25.**

Ostale pomoći su različiti oblici pomoći koje nisu obuhvaćene ovom Odlukom, a mogu se dodjeliti pojedinačnim zahtjevima koje općinski načelnik može odobriti na prijedlog Jedinstvenog upravnog odjela, a odnosi se na:

* financiranje troškova ogrijeva osobama slabijeg imovinskog stanja,
* sufinanciranje troškova izleta i maturalnog putovanja,
* pomoć invalidima i bolesnim osobama za liječenje i nabavku lijekova.

**IV. RAD ZA OPĆE DOBRO BEZ NAKNADE**

 **Članak 26.**

Općina će organizirati rad za opće dobro bez naknade za radno sposobme i djelomično radno sposobne samce ili članove kućanstva koji su korisnici prava na zajamčenu minimalnu naknadu te snositi troškove za provedbu rada za opće dobro i zaštite na radu.

Rad za opće dobro bez naknade izvršava se na temelju ugovora kojim se određuje trajanje rada, mjesto obavljanja rada, opsegi vrsta posla.

Radno sposoban i djelomično radno sposoban samac ili član kućanstva koji je korisnik prava na zajamčenu minimalnu naknadu dužan je odazvati se pozivu Općina za sudjelovanje u radovima za opće dobro bez naknade. Obveza se ne odnosi na osobe iz članka 26.Zakona.

U radovima za opće dobro bez naknade osobe iz stavka 3. ovog članka mogu sudjelovati od 30 do 90 sati mjesečno.

**V. NADLEŽNOST I POSTUPAK**

 **Članak 27**

Postupak za ostvarivanje prava iz socijalne skrbi utvrđenim ovom Odlukom pokreće se na zahtjev stranke ili po službenoj dužnosti,na obrascu koji se objavljuje na internetskoj stranici Općine.

Uz zahtjev za pokretanje postupka za ostvarivanje prava utvrđenih ovom Odlukom, korisnici prava dužni su priložiti potrebne isprave, odnosno dokaze koji su propisani Zakonom i ovom Odlukom.

 **Članak 28.**

Korisnik potpora i naknada ostvarenih na temelju ove Odluke, dužan je prijaviti Jedinstvenom upravnom odjelu svaku promjenu činjenica i okolnosti koje utječu na daljnje korištenje istih ili na visnu priznatog iznosa najkasnije u roku od 8 dana od dana nastanka promjene.

Na osnovi obavijesti korisnika ili na osnovi podataka prihvatljivih po službenoj dužnosti, Jedinstveni upravni odjel će donijeti novo rješenje samo ako su se promjenile okolnosti o kojima ovisi priznavanje prava i visina priznatog iznosa.

 Ako korisnik nakon promjenjenih okolnosti i nadalje ispunjava uvjete za korištenje prava u manjem ili većem iznosu od već priznatog prava, pravo u izmjenjenom iznosu priznanje se sa danom nastanka promjenjenih okolnosti.

 Ako zbog promjenjenih okolnosti i nadalje ispunjava uvjete za korištenje prava u manjim ili većim iznosu od već priznatog prava, pravo u izmjenjenom iznosu priznaje se s danom nastanka promjenjenih okolnosti.

 Ako zbog promjenjenih okolnosti korisnik ne ispunjava uvjete za daljnje korištenje prava, pravo prestaje s danom nastanka promjenjenih okolnosti, te će Jedinstveni upravni odjel odrediti visinu, rok i način prava protupravno stečene koristi.

 Prema potrebi, Jedinstveni upravni odjel može, radi provjere, od korisnika prava socijalne skrbi, za vrijeme korištenja prava zadržati nove isprave i dokaze radi upravljanja postojanja okolnosti o kojim ovisi ostvarenje prava na ostvarenu potporu ili naknadu.

 **Članak 29.**

Temeljem ove Odluke Općinsko vijeće donosi godišnji Program javnih potreba u socijalnoj skrbi kojim će se odrediti ukupna visina sredstava predviđenih za financiranje javnih potreba u socijanoj skrbi, kao i visina sredstava za financiranje pojedninog oblika pomoći.

**VI. PRIJELAZNE I ZAVRŠNE ODREDBE**

 **Članak 30.**

Na pitanja koja nisu regulirana ovom Odlukom shodno se primjenjuju odredbe Zakona.

 **Članak 31.**

Ukoliko zbog smanjenja ostvarivanja proračunskih prihoda nema dovoljno sredstava za isplatu pomoć i potpora utvrđenih ovom Odlukom, općinski načelnik će na prijedlog pročelnika Jedinstvenog upravnog odjela, privremeno obustaviti isplatu istih ili odobriti isplatu u umanjenom iznosu, razmjerno postupku ostvarivanja proračunskih prihoda, a ako prihodi budu trajno smanjeni predložiti će Općinskom vijeću izmjene ove odluke, odnosno Program javnih potreba u socijalnoj skrbi Općine Jasenovac.

 **Članak 32.**

Jedinstveni upravni odjel dužan je pratiti ostvarivanje prava iz ove Odluke, na propisan način voditi evidenciju i dokumentaciju o ostvarivanju prava u sustavu socijalne skrbi propisanih ovom Odlukom te pratiti usklađivanje Proračuna Općine Jasenovac s potrebnim sredstvima za ostvarivanje prava iz ove Odluke.

**Članak 33.**

Stupanjem na snagu ove Odluke prestaje važiti Odluka o socijalnoj skrbi na području općine Jasenovac(Službeni glasnik Općine Jasenovac broj 62A/18).

**Članak 34.**

Ova Odluka stupa na snagu osmog dana od dana objave u (Službenom vjesniku“ službenom glasilu Općine Jasenovac

KLASA: 551-01/23-01/01

URBROJ:2176-11-01-23-01

Jasenovac,\_\_\_\_\_\_\_\_\_\_\_\_\_\_ 2023.